Fjarðarheiði Í 27. tbl. " Austra " þ. á . er grein um vegagjörðina á Fjarðarheiði næstliðið sumar og er í henni ekkert ofhól um Pál vegfræðing Jónsson og þá félaga hans , heldur hreinn og beinn sannleiki , að þeir unnu verk sitt með trú og dyggð o . s . frv . Í greininni er skýrt frá vegabótinni í heild sinni , að mestu leyti . - Vegi og vörðum - og hvað væri ábótavant við veginn norðan til á heiðinni , en höf. hefir ekki getið um , hvað vörðunum er ábótavant , og er það sjálfsagt af ókunnugleik , vil ég því leyfa mér að fara um þær nokkrum orðum . Allir kunnugir vita að vörðurnar ná nú orðið yfir alla heiðina brúna á milli ; ( af norðurbrún og á austurbrún á Felli ) og sýnist í fljótu bragði að það munu duga : en samt sem áður virðist ekki einhlítt að vörðurnar nái ekki yfir lengra svæði en þær gjöra . Að norðan ( Héraðsmegin ) þyrftu þær að ná ofan að hinum svokallaða Fardagafossi , að minnsta kosti , og að austan ( Seyðisfjarðar megin ) ofan á hinn svo nefnda Neðri-Staf og mundu vörðurnar verða að samanlögðu - austan og norðan - á að giska 20 - 25 . Það eru mörg dæmi til þess að menn hafa villst mikið afvega á þessari leið ( ofan beggja vegna ) , þó þeir hafi komist óvilltir af sjálfri heiðinni ; auðvitað mun fleirum hafa orðið villuhættara Seyðisfjarðar megin , enda er mjög villugjarnt milli Efra-Stafs og Neðra-Stafs , þegar slétt er orðið með fönn af hverri brekku og hæð og ekkert er við að styðjast . Það má óhætt trúa því , að nú munu menn verða óragari að leggja til heiðarinnar en áður , þó dimmt sé veður , þegar vörðurnar eru yfir sjálfa heiðina , en hvað dugar það ef þeir ná þeim aldrei ? Og þó þeir næðu þeim , þá eiga þeir það á hættu , hvernig þeim muni reiða af ofan hinu megin . Af því margir fara á vetrum yfir heiði þessa , ættu nú Norður - og Suðurmúlasýslurnar , að leggja fé fram á næsta sumri til varðanna , svo þær komist þá strax upp , en bíða ekki eftir því í óvissu , hvort þingið lætur nokkuð af hendi rakna til þessarar heiðar framvegis eða ekki . Fjarðarseli . Ritað í Október 1893 . Vigfús Ólafsson . Fjarðarheiði Í 27. tbl. " Austra " þ. á . er grein um vegagjörðina á Fjarðarheiði næstliðið sumar og er í henni ekkert ofhól um Pál vegfræðing Jónsson og þá félaga hans , heldur hreinn og beinn sannleiki , að þeir unnu verk sitt með trú og dyggð o . s . frv . Í greininni er skýrt frá vegabótinni í heild sinni , að mestu leyti . - Vegi og vörðum - og hvað væri ábótavant við veginn norðan til á heiðinni , en höf. hefir ekki getið um , hvað vörðunum er ábótavant , og er það sjálfsagt af ókunnugleik , vil ég því leyfa mér að fara um þær nokkrum orðum . Allir kunnugir vita að vörðurnar ná nú orðið yfir alla heiðina brúna á milli ; ( af norðurbrún og á austurbrún á Felli ) og sýnist í fljótu bragði að það munu duga : en samt sem áður virðist ekki einhlítt að vörðurnar nái ekki yfir lengra svæði en þær gjöra . Að norðan ( Héraðsmegin ) þyrftu þær að ná ofan að hinum svokallaða Fardagafossi , að minnsta kosti , og að austan ( Seyðisfjarðar megin ) ofan á hinn svo nefnda Neðri-Staf og mundu vörðurnar verða að samanlögðu - austan og norðan - á að giska 20 - 25 . Það eru mörg dæmi til þess að menn hafa villst mikið afvega á þessari leið ( ofan beggja vegna ) , þó þeir hafi komist óvilltir af sjálfri heiðinni ; auðvitað mun fleirum hafa orðið villuhættara Seyðisfjarðar megin , enda er mjög villugjarnt milli Efra-Stafs og Neðra-Stafs , þegar slétt er orðið með fönn af hverri brekku og hæð og ekkert er við að styðjast . Það má óhætt trúa því , að nú munu menn verða óragari að leggja til heiðarinnar en áður , þó dimmt sé veður , þegar vörðurnar eru yfir sjálfa heiðina , en hvað dugar það ef þeir ná þeim aldrei ? Og þó þeir næðu þeim , þá eiga þeir það á hættu , hvernig þeim muni reiða af ofan hinu megin . Af því margir fara á vetrum yfir heiði þessa , ættu nú Norður - og Suðurmúlasýslurnar , að leggja fé fram á næsta sumri til varðanna , svo þær komist þá strax upp , en bíða ekki eftir því í óvissu , hvort þingið lætur nokkuð af hendi rakna til þessarar heiðar framvegis eða ekki . Fjarðarseli . Ritað í Október 1893 . Vigfús Ólafsson .